వర్జిన్ ఐలాండ్స్ను కుదిపేసిన పెనుతుఫానుగంటకు 255 కిలోమీటర్ల వేగంతో ప్రచండ గాలులుప్యూర్టోరికో దిశగా పయనంసెయింట్ జాన్ ఐలాండ్(అమెరికా), సెప్టెంబరు 20: డొమినికాను అతలాకుతలం చేసిన పెను తుఫాను మారియా మహా విపత్తుగా మారింది. బుధవారం అమెరికాకు చెందిన వర్జిన్ ఐలాండ్స్ను కుదిపేసింది. కుండపోత వర్షాలకుతోడు గంటకు 255 కి.మీ. వేగంతో వీచిన ప్రచండ గాలులకు వందల సంఖ్యలో ఇళ్లు నేలమట్టమయ్యాయని అమెరికా జాతీయ తుఫాను హెచ్చరికల కేంద్రం వెల్లడించింది. తుఫాను ఫలితంగా ఇప్పటికే ఇద్దరు మృతి చెందారని తెలిపింది. ప్రస్తుతం ప్యూర్టోరికో దిశగా ఈ తుఫాను పయనిస్తోందని వెల్లడించింది. ఈశాన్య కరీబియన్లో ఇప్పటికీ పెనుగాలులు వీస్తున్నాయని, వరద ముంచెత్తిందని పేర్కొంది. సహాయక చర్యలకు సైతం ఇబ్బందులు ఏర్పడుతున్నాయని అధికారులు తెలిపారు. కరీబియన్ దీవుల్లోని అన్ని విమానాశ్రయాలు, ఓడరేవులను మూసివేసినట్టు చెప్పారు. ‘‘మా దీవులన్నీ ప్రస్తుతం మహా విపత్తును ఎదుర్కొంటున్నాయి’’ అని ప్రధాని ఓర్లాండో స్మిత్  ఆందోళన వ్యక్తం చేశారు. ప్యూర్టోరికో గవర్నర్ రికార్డో రోసెల్లో కూడా ఇదే అభిప్రాయం వ్యక్తం చేశారు. గత శతాబ్ద కాలంలో ఇలాంటి విపత్తు రాలేదన్నారు. వర్జిన్ ఐలాండ్లోని అతి పెద్ద నగరం పొయింటె-ఎ-పిట్రె పూర్తిగా వరద నీటిలో మునిగిపోయింది. విద్యుత్ సరఫరా నిలిపివేయడంతో 4 లక్షల మంది ప్రజలు అంధకారంలోనే కాలం గడుపుతున్నారు.
varjin ilandsnu kudipesina penuthuphaanugantaku 255 kilometerla vegamtho prachanda galulupyurtoriko disagaa payanamseint jan iland(america), septembaru 20: dominikaanu atalaakutalam chesina penu tuphaanu maria mahaa vipattugaa maarindi. budhavaaram americaku chendina varjin ilandsnu kudipesindi. kundapota varshaalakutodu gantaku 255 ki.mee. vegamtho veechina prachanda gaalulaku vandala sankhyalo illu nelamattamayyaayani america jaateeya tuphaanu heccharikala kendram velladinchindi. tuphaanu phalitamgaa ippatike iddaru mruti chendaarani telipindi. prastutam purtorico disagaa ee tuphaanu payanistondani velladinchindi. eesaanya kareebiyanlo ippatikee penugaalulu veestunnaayani, varada munchettindani perkondi. sahayaka charyalaku saitam ibbandulu erpadutunnayani adhikaarulu telipaaru. karibian deevulloni anni vimaanaasrayaalu, odarevulanu moosivesinattu cheppaaru. ‘‘maa deevulannee prastutam mahaa vipattunu edurkontunnaayi’’ ani pradhaani orlando smith  aandolana vyaktam chesaru. purtorico gavarnar ricardo rosello kuudaa ide abhiprayam vyaktam chesaru. gatha sataabda kaalamlo ilanti vipattu raaledannaaru. varjin ilandloni athi pedda nagaram pointe-e-pitre puurtigaa varada neetilo munigipoyindi. vidyut sarafara nilipiveyadamto 4 lakshala mandi prajalu andhakaaramlone kaalam gaduputunnaru.